
On birinci risalə:  
Ölülərin məscidlərdə dəfn olunması 
Bismilləh. Həmd yalnız Allaha məxsusdur! Salat 
və  salam  Peyğəmbərimiz  Muhammədə,  onun 
ailəsinə və Onun yolunu tutub gedənlərin üzərinə 
olsun! 
Daha sonra: 
Mən:  17.04.1415  (hicri  tarixilə)  tarixində  nəşr 
olunmuş «Xurtum» qəzetinə nəzər saldım və orada 
Seyyid  Muhamməd  əl-Həsən  əl-İdrisinin  atasının 
yanında, Umm Durman şəhərindəki məscidlərində 
dəfn edildiyi ilə bağlı bir xəbər rast gəldim ... və s. 
Allahın  müsəlmanlara  nəsihət  etməyi  və 
münkəri  (pisliyi)  bəyan  edib  inkar  etməyi  vacib 
buyurmasına  əsasən,  dəfnin  məscidlərdə 
edilməsinin  caiz  olmadığını  xatırlatmağı  zəruri 
saydım. Əksinə, bu əməl şirkə aparan vasitələrdən 
biridir  və  Allahın  yəhudi  və  nəsraniləri  qınadığı, 
rəsulunun (sallallahu əleyhi va səlləm) isə onları bu 
səbəblə  lənətlədiyi  əməllərdəndir.  Bu  barədə 
Buxari  və  Muslimin  Səhih  əsərlərində,  Aişədən 
(Allah ondan razı olsun) rəvayət olunan bir hədisdə 
Peyğəmbər  (sallallahu  əleyhi  va  səlləm)  belə 
buyurmuşdur: 

 "Allah  yəhudilərə  və  nəsranilərə  lənət  etsin! 
Onlar  peyğəmbərlərinin  qəbirlərini  ibadətgaha 
çevirmişlər".  Muslimin  Səhih  əsərlərində,  Cundub 
bin Abdullahdan (Allah ondan razı olsun) rəvayət 
olunan bir hədisdə Peyğəmbər (sallallahu əleyhi va 
səlləm) belə buyurmuşdur: 

 "Agah  olun  ki,  sizdən  öncəkilər 
peyğəmbərlərinin və aralarındakı saleh kimsələrin 
qəbirlərini  məscidlərə  çevirdilər.  Diqqət  edin! 
Qəbirləri  əsla  məscidlərə  çevirməyin.  Mən  sizi 
bundan çəkindirirəm". Bu mənada bir çox hədislər 
vardır. 
Buna  görə  də  bütün  müsəlmanların  —  istər 
dövlətlər,  istər  xalqlar  olaraq  —  üzərinə  düşən 
vacib  vəzifə  budur  ki,  Allahdan  qorxsunlar,  Onun 
qadağan  etdiklərindən  çəkinsinlər  və  ölülərini 
məscidlərin  xaricində  (qəbiristanlıqlarda)  dəfn 
etsinlər.  Çünki  Peyğəmbər  (sallallahu  əleyhi  va 
səlləm) və səhabələri (Allah onlardan razı olsun) də 
ölüləri  məscidlərin  xaricində  dəfn  edirdilər.  Eyni 
şəkildə onlara gözəl şəkildə tabe olanlar da bu yolla 
getmişlər. 
Amma Peyğəmbər (sallallahu əleyhi va səlləm) 
ilə  onun iki səhabəsi, Əbu  Bəkr  və Ömərin (Allah 
onlardan  razı  olsun)  qəbrinin  Peyğəmbərin 

(sallallahu  əleyhi  va  səlləm)  məscidində  dəfn 
edilməsinə  gəldikdə  isə  bu,  ölülərin  məscidlərdə 
dəfn  edilməsinə  dəlil  deyildir.  Çünki  Peyğəmbər 
(sallallahu  əleyhi  va  səlləm)  öz  evində,  Aişənin 
(Allah ondan razı olsun) otağında dəfn edilmişdir. 
Sonradan  onun  iki  səhabəsi  də  onunla  birlikdə 
həmin  evdə  dəfn  edildilər.  Daha  sonra  hicrətin 
birinci  yüzilliyinin  sonunda  Valid  bin  Abdulməlik 
Peyğəmbər  Məscidini  genişləndirərkən  bu  otağı 
məscidə  daxil  etdi.  Alimlər  onun  bu  işini  tənqid 
etsələrdə,  lakin  o  bunu,  məscidin 
genişləndirilməsinə  mane  olmadığını  düşündü  və 
bu məsələnin insanları çaşdırmayacaq qədər aydın 
olduğunu zənn etdi. 
Bununla  hər  bir  müsəlmana  aydın  olur  ki, 
Peyğəmbər (sallallahu əleyhi va səlləm) və onun iki 
səhabəsi (Allah onlardan razı olsun) məsciddə dəfn 
edilməyiblər.  Onların  məscidə  daxil  edilməsi 
sadəcə  məscidin  genişləndirilməsi  səbəbilə  baş 
vermişdir və bu, məscidlərdə dəfnin caiz olduğuna 
dəlil  sayıla  bilməz.  Çünki  onlar  məsciddə  deyil, 
əksinə,  Peyğəmbərin  (sallallahu  əleyhi  va  səlləm) 
evində dəfn olunmuş sayılırlar. Həmçinin Valid bin 
Abdulməlikin bu işi, bu məsələdə heç kim üçün dəlil 
ola bilməz. Çünki dəlil yalnız Quranda, Sünnədə və 
ümmətin ilk nəsillərinin — səhabə və saleh sələfin 
— ittifaqındadır. Allah onlardan razı olsun və bizi 
də onlara gözəl şəkildə tabe olanlardan etsin. 

Nəsihət  etmək  və  dini  məsuliyyəti  yerinə 
yetirmək  məqsədilə  bu  yazı:  14.05.1415-ci  hicri 
tarixində qələmə alınmışdır. 
Allah  uğur  və  müvəffəqiyyət  sahibidir.  Allahın 
salatı  və  salamı  Peyğəmbərimiz  Muhammədin, 
onun  ailəsinin,  səhabələrinin  və  Qiya-mət 
günü-nə-dək  gözəl  tərzdə  onların  ardınca 
gedən-lərin üzərinə olsun! 

